b'\n_START_ARTICLE_\nLjubi\xc5\xa1a Raci\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 20. sije\xc4\x8dnja 1954. godine u Sarajevu, Bosna i Hercegovina._NEWLINE_Sa trinaest godina Ljubi\xc5\xa1a, kod profesora Koste Popovi\xc4\x87a, upisuje \xc5\xa1kolu gitare zajedno sa prijateljem Leom. Ubrzo zatim osnivaju grupu "Mladi lavovi" i nastupaju po sarajevskim domovima kulture._NEWLINE_U periodu izme\xc4\x91u 1967. i 1970. godine Ljubi\xc5\xa1a Raci\xc4\x87 osniva grupu "Albatrosi", a nedugo zatim sa Branom Liki\xc4\x87em osniva grupu "Oni"._NEWLINE_Godine 1970. nastaje grupa Formula 4, a prvu postavu \xc4\x8dine Ljubi\xc5\xa1a Raci\xc4\x87 na solo gitari, Brano Liki\xc4\x87 na bas-gitari i vokalu, Senad Begovi\xc4\x87 na bubnjevima te Zlatko Nikoli\xc4\x87 kao ritam gitarista i back vokal._NEWLINE_Sredinom sedamdesetih godina 20. stolje\xc4\x87a Ljubi\xc5\xa1a Raci\xc4\x87 se afirmirao kao basist popularne grupe Bijelo dugme.'